Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Ör.-nek az 5/1996. (III. 22.) HÖ számú rendelet 2. §-a által
Paragraph Index: 338

34. § (1) bekezdésének alkotmányosságát vizsgálta. Az Ltv. szabályai új alapokra helyezték az önkormányzati lakások bérleti díjának megállapítását. Korábban, a központi szervek által alkotott jogszabályok kötött béreket állapítottak meg a lakásokra, amelytől a bérbeadók minimális mértékben térhettek el. A jogszabályban megállapított lakbér mértékek lényegében — a lakás szociális funkciójára tekintettel — mesterségesen kialakított és alacsonyan tartott értékek voltak, nem fejezték ki a lakás tényleges használati értékét, s csak töredékét fedezték a lakásfenntartási költségeknek. Az árak megállapításáról szóló 1990. évi LXXXVII. törvény (a továbbiakban: Ártv.) a lakbérek megállapításával kapcsolatos árhatósági jogkör gyakorlását — a legmagasabb hatósági ár rendeletben történő megállapításának jogát — a települési önkormányzat képviselő-testületének hatáskörébe utalta. Az önkormányzati bérlakások tekintetében azonban — egészen az Ltv. hatálybalépéséig — továbbra is fennmaradt a lakbérek központi kötöttsége. Az Ltv. megalkotása során a törvényhozó az önkormányzati lakások tekintetében fenntartotta azt a megoldást, hogy bérleti díjat a lakásbérleti szolgáltatás legmagasabb hatósági áraként a képviselő-testület rendeletben állapítja meg. Az Ltv. 34. § (1) bekezdése kimondja, hogy „az önkormányzati lakások lakbérének mértékét és az önkormányzati lakbértámogatást önkormányzati rendelet állapítja meg”. Azonban a lakbérek megállapítására nemcsak az Ltv. hatalmazza fel a települési önkormányzatot, hanem ilyen felhatalmazó rendelkezést tartalmaz az Ártv. is. Az Ártv.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes